Disse medisinene brukes for å forebygge infeksjoner.
Hiprex
Hiprex er en medisin som gjør at urinen surgjøres og bakterier brytes ned. Dermed senkes risikoen for å få urinveisinfeksjon. Hipex klassifiseres ikke som et antibiotika, og det er ikke effektivt mot pågående urinveisinfeksjoner.
Vanlig dosering av Hiprex er 1 tablett 2 ganger daglig fast.
Bivirkningene er relativt beskjedne, men noen opplever kvalme og uvelhet.
Les mer om Hiprex i Felleskatalogen.
Vagifem
For kvinner kan slimhinnene forandre seg ved fravær av østrogenpåvirkning, for eksempel etter overgangsalder. Det kan disponere for urinveisinfeksjon. Vagifem er et lokalt virkende østrogen som gjenoppretter slimhinnenes normale funksjon, og dermed forebygger urinveisinfeksjon og underlivsplager i forbindelse med overgangsalder.
Les mer om Vagifem i Felleskatalogen.